b'\n_START_ARTICLE_\nSuperlicenca\n_START_PARAGRAPH_\nSuperlicenca je dokument, ki imenitniku omogo\xc4\x8da sodelovanje na dirkah Formule 1 kot dirka\xc4\x8d. Licenco izda FIA na pro\xc5\xa1njo._NEWLINE_Dirka\xc4\x8di morajo \xc5\xbee imeti dirka\xc5\xa1ko licenco tipa A in morajo zadostiti posebnim pogojem dokumenta FIE (International Sporting Code, odstavek L)._NEWLINE_Ti pogoji dolo\xc4\x8dajo, da mora biti dirka\xc4\x8d aktualni prvak v ni\xc5\xbeji dirka\xc5\xa1ki kategoriji, na primer Formula 3 ali GP2 (prej imenovana kot Formula 3000) ali mora konstantno dosegati dobre uvrstitve v teh serijah. Na primer dirka\xc4\x8d, ki se petkrat uvrsti med prve tri na dirkah GP2, lahko pridobi Superlicenco._NEWLINE_Prav tako lahko licenco dobijo dirka\xc4\x8di, ki so tekmovali v serijah Champ Car ali Indy Racing League, \xc4\x8de so se uvrstili v prvenstvu med prvih \xc5\xa1est. To omogo\xc4\x8da ameri\xc5\xa1kim dirka\xc4\x8dem, da se uvrstijo v Formulo 1 brez dirkanja v ni\xc5\xbejih serijah FIE._NEWLINE_V posebnih okoli\xc5\xa1\xc4\x8dinah odstavka L lahko FIA izda Superlicenco tudi dirka\xc4\x8du, ki ne izpolnjuje pogojev, \xc4\x8de na anonimnem glasovanju \xc4\x8dlanov dobi dovolj glasov ter v dirkalniku Formule 1 opravi vsaj 300 kilometrov testiranj pri dirka\xc5\xa1kih hitrostih.'